1964ರಲ್ಲಿ, ಅಲಿಯವರು U.S. ಸೇನಾ ಪಡೆಗಳ ಅರ್ಹತಾ ಪರೀಕ್ಷೆಯಲ್ಲಿ ತನ್ನ ಬರವಣಿಗೆ ಮತ್ತು ಉಚ್ಚಾರಣಾ/ಕಾಗುಣಿತ ಕುಶಲತೆಗಳು ಕೆಳಮಟ್ಟದ್ದಾದುದರಿಂದ ವಿಫಲರಾದರು. ಆದ್ದಾಗ್ಯೂ, 1966ರ ಆದಿಭಾಗದಲ್ಲಿ ಪರೀಕ್ಷೆಗಳನ್ನು ಪರಿಷ್ಕರಿಸಲಾಯಿತಾಗಿ, ಅಲಿಯವರನ್ನು 1A ವರ್ಗಕ್ಕೆ ಸೇರಿಸಲಾಯಿತು. ಈ ವರ್ಗೀಕರಣದ ಮೂಲಕ ಅವರು ವಿಯೆಟ್ನಾಮ್‌‌ ಯುದ್ಧದಲ್ಲಿ ಯುನೈಟೆಡ್‌‌ ಸ್ಟೇಟ್ಸ್‌‌ ಭಾಗವಹಿಸಿದ್ದಾಗ ಕಡ್ಡಾಯ ಸೇನಾಸೇವೆಗೆ ಹಾಗೂ U.S. ಸೇನೆಯಲ್ಲಿ ಸೇರ್ಪಡೆಗೆ ಅರ್ಹರಾಗಿದ್ದರು. ಈ ಸ್ಥಿತಿಯ ಬಗ್ಗೆ ಅವರಿಗೆ ತಿಳಿಸಲ್ಪಟ್ಟಾಗ, ಆತ ತಾನು ಯುನೈಟೆಡ್‌‌ ಸ್ಟೇಟ್ಸ್‌‌ ಸೇನೆಯ ಪರವಾಗಿ ಸೇವೆ ಸಲ್ಲಿಸಲಾರೆನೆಂದು ಘೋಷಿಸಿದರಲ್ಲದೇ, ಸಾರ್ವಜನಿಕವಾಗಿ ತಾನು ಆತ್ಮಸಾಕ್ಷಿಯ ಕರೆಗೆ ಓಗೊಡುವದಕ್ಕೆಂದು ಆಕ್ಷೇಪಕನಾಗಿದ್ದೇನೆಂದು ತಿಳಿಸಿದರು. "ಯುದ್ಧವು ಪವಿತ್ರ ಖುರಾನ್‌‌ನ ಬೋಧನೆಗಳಿಗೆ ವಿರುದ್ಧವಾಗಿದೆ. ನಾನು ಕಡ್ಡಾಯ ಸೇನಾಸೇವೆಯಿಂದ ತಪ್ಪಿಸಿಕೊಳ್ಳಲು ಯತ್ನಿಸುತ್ತಿಲ್ಲ. ಅಲ್ಲಾ ಅಥವಾ ದೇವದೂತರುಗಳಿಂದ ಘೋಷಿಸಲ್ಪಟ್ಟಿಲ್ಲದ ಯಾವುದೇ ಯುದ್ಧಗಳಲ್ಲಿ ಭಾಗವಹಿಸಬಾರದು. ನಾವು ಕ್ರೈಸ್ತರ ಯುದ್ಧಗಳು ಅಥವಾ ನಮ್ಮ ಪಂಥದವರಲ್ಲದವರ ಯಾವುದೇ ಯುದ್ಧಗಳಲ್ಲಿ ಭಾಗವಹಿಸುವುದಿಲ್ಲ" ಎಂದು ಅಲಿ ಹೇಳಿಕೆ ನೀಡಿದ್ದರು. 1966ರಲ್ಲಿ ಅಲಿಯವರು ನೀಡಿದ ಜನಪ್ರಿಯ ಹೇಳಿಕೆ ಹೀಗಿತ್ತು : "ವಿಯೆಟ್ನಾಮ್‌ನ ಆಡಳಿತದೊಂದಿಗೆ ನನಗೆ ಯಾವ ಹಗೆತನವೂ ಇಲ್ಲ ... ಅವರು ನನ್ನನ್ನು ಎಂದೂ ನೀಗ್ರೋ ಎಂದು ಕರೆದಿಲ್ಲ." ಆ ಕಾಲದ ಮಟ್ಟಿಗೆ ಅಪರೂಪವಾಗಿ ಓರ್ವ ಹೆವಿವೇಯ್ಟ್‌‌‌ ಕುಸ್ತಿಪಂದ್ಯ ಚಾಂಪಿಯನ್‌ ಆಗಿ, ಕಪ್ಪು ಶಕ್ತಿ ಸಮಿತಿ/ಬ್ಲ್ಯಾಕ್‌ ಪವರ್‌‌ ಕಮಿಟಿ ಎಂಬ ವಿದ್ಯಾರ್ಥಿ ಪ್ರತಿಭಟನಾ ಸಮುದಾಯದ ಪರವಾಗಿ ಹಾವರ್ಡ್‌‌ನಲ್ಲಿ ಭಾಷಣ ಮಾಡಲು ಹಾವರ್ಡ್‌ನ‌ ಸಮಾಜಶಾಸ್ತ್ರದ ಪ್ರಾಧ್ಯಾಪಕ, ನಾಥನ್‌‌ ಹೇರ್‌‌‌ರು, ಆಹ್ವಾನಿಸಿದ್ದಾಗ ಅಲಿಯವರು ಹಾವರ್ಡ್‌‌ ವಿಶ್ವವಿದ್ಯಾಲಯದಲ್ಲಿ ಮಾತನಾಡಿದ್ದರು, ಅಲ್ಲಿ ಅವರು ಜಯಘೋಷ ಹಾಕುತ್ತಿದ್ದ 4,000 ವಿದ್ಯಾರ್ಥಿಗಳು ಹಾಗೂ ಬೌದ್ಧಿಕ ಸಮುದಾಯದವರನ್ನುದ್ದೇಶಿಸಿ ತಮ್ಮ ಜನಪ್ರಿಯ "ಕಪ್ಪು ಜನರೇ ಶ್ರೇಷ್ಠರು" ಎಂಬ ಭಾಷಣವನ್ನು ಮಾಡಿದ್ದರು.

ಇದಾದ ಕೆಲವೇ ದಿನಗಳ ನಂತರ U.S. ಸೇನಾಪಡೆಯಲ್ಲಿ ಆತನ ಸೇರ್ಪಡೆಗೆ ನಿಗದಿಪಡಿಸಲಾಗಿದ್ದ ಏಪ್ರಿಲ್‌ 28, 1967ರಂದು ಹೌಸ್ಟನ್‌‌ನಲ್ಲಿ ಕಾಣಿಸಿಕೊಂಡ ಅವರು ತನ್ನ ಹೆಸರನ್ನು ಕೂಗಿದಾಗ ಮೂರು ಬಾರಿ ಮುಂದೆ ಹೋಗಲು ನಿರಾಕರಿಸಿದ್ದರು. ಓರ್ವ ಅಧಿಕಾರಿ ಆತನಿಗೆ ನೀವು ಐದು ವರ್ಷಗಳ ಸೆರೆವಾಸ ಮತ್ತು $10,000ಗಳ ದಂಡದಂತಹಾ ಶಿಕ್ಷೆಗೆ ಗುರಿಯಾಗಬಹುದಾದ ಗುರುತರ ಅಪರಾಧ ಮಾಡುತ್ತಿದ್ದೀರಿ ಎಂದು ಎಚ್ಚರಿಸಿದರು. ಮತ್ತೊಮ್ಮೆ ಅಲಿ ತನ್ನ ಹೆಸರನ್ನು ಕೂಗಿದಾಗ ಕದಲಲು ನಿರಾಕರಿಸಿದರು. ಅದರ ಪರಿಣಾಮವಾಗಿ, ಆತನನ್ನು ಸೆರೆಹಿಡಿಯಲಾಯಿತಲ್ಲದೇ ಅದೇ ದಿನ ನ್ಯೂಯಾರ್ಕ್‌ ರಾಜ್ಯದ ಅಥ್ಲೆಟಿಕ್‌ ಸಮಿತಿಯು ಅವರ ಕುಸ್ತಿಪಂದ್ಯ ಪರವಾನಗಿಯನ್ನು ಸ್ಥಗಿತಗೊಳಿಸಿತಲ್ಲದೇ ಆತನ ಪ್ರಶಸ್ತಿಯನ್ನು ವಾಪಸ್ಸು ಪಡೆದುಕೊಂಡಿತು. ಇತರೆ ಕುಸ್ತಿಪಂದ್ಯ ಸಮಿತಿಗಳೂ ಇದನ್ನೇ ಅನುಸರಿಸಿದವು.

ಜೂನ್‌ 20, 1967ರಂದು ನಡೆದ ವಿಚಾರಣೆಯಲ್ಲಿ, ಕೇವಲ 21 ನಿಮಿಷಗಳ ಪರಿಶೀಲನೆಯಲ್ಲೇ ತೀರ್ಪುಗಾರರು ಅಲಿಯನ್ನು ತಪ್ಪಿತಸ್ಥರೆಂದು ತೀರ್ಪಿತ್ತರು. ಅಪೀಲು ನ್ಯಾಯಾಲಯವೊಂದು ಅಪರಾಧ ನಿರ್ಣಯವನ್ನು ಎತ್ತಿ ಹಿಡಿದಾಗ, ಮೊಕದ್ದಮೆಯು U.S. ಸರ್ವೋಚ್ಚ ನ್ಯಾಯಾಲಯಕ್ಕೆ ಸ್ಥಳಾಂತರಗೊಂಡಿತು. ಈ ಅವಧಿಯಲ್ಲಿ, ಸಾರ್ವಜನಿಕರು ಯುದ್ಧವಿರೋಧಿ ಅಭಿಪ್ರಾಯವನ್ನು ತಳೆದರಲ್ಲದೇ ಅಲಿಯ ಪರ ಬೆಂಬಲ ಹೆಚ್ಚಿತು. ಅಲಿ ರಾಷ್ಟ್ರಾದ್ಯಂತ ವಿಶೇಷವಾಗಿ ಯುದ್ಧಕ್ಕೆ ವಿರೋಧ ಹೆಚ್ಚಿರುವಂತೆಡೆಗಳಲ್ಲಿ ವಿದ್ಯಾಲಯಗಳು ಮತ್ತು ವಿಶ್ವವಿದ್ಯಾಲಯಗಳಲ್ಲಿ ಭಾಷಣ ಮಾಡುತ್ತಾ ತನಗೆ ಬೆಂಬಲ ಕ್ರೋಢೀಕರಿಸಿಕೊಂಡರು. ಜೂನ್‌ 28, 1971ರಂದು, ಸರ್ವೋಚ್ಚ ನ್ಯಾಯಾಲಯವು "ಕ್ಲೇ v. ಯುನೈಟೆಡ್‌‌ ಸ್ಟೇಟ್ಸ್‌‌ ಮೊಕದ್ದಮೆ" ಯಲ್ಲಿ ಸೇರ್ಪಡೆಗೆ ವಿರೋಧಿಸಿದ ಅಪರಾಧ ನಿರ್ಣಯದ ವಿಚಾರದಲ್ಲಿ ಅವಿರೋಧ ನಿರ್ಣಯದ ಮೂಲಕ ಅಪರಾಧಮುಕ್ತಗೊಳಿಸಿತು. ಈ ನಿರ್ಣಯವು "ವಸ್ತುತಃ " ಕ್ಲೇ'ನ/ಅಲಿ'ಯ ಹೇಳಿಕೆಯ ಸತ್ಯಾಸತ್ಯತೆಗಳ ಮೇಲೆ ಆಧಾರಿತವಾಗಿರಲೂ ಇಲ್ಲ ಹಾಗೂ ಅದನ್ನು ಪರಿಗಣಿಸಿರಲೂ ಇಲ್ಲ ; ಬದಲಿಗೆ, "ಯಾವ" ಹೇಳಿಕೆಗಳು ತಿರಸ್ಕೃತಗೊಂಡವು ಹಾಗೂ ಯಾವುವನ್ನು ಎತ್ತಿಹಿಡಿಯಲು ಸಾಧ್ಯ ಎಂಬುದಾಗಿ ಸ್ಪಷ್ಟಪಡಿಸಲು ಸರ್ಕಾರವು ವಿಫಲಗೊಂಡಿದುದು, ನ್ಯಾಯಾಲಯವು ಅಪರಾಧ ನಿರ್ಣಯವನ್ನು ರದ್ದುಗೊಳಿಸಲು ಕಾರಣವಾಯಿತು.

ಅಲಿ'ಯವರ ಹಿರಿಮೆಗಳು
ವಿಯೆಟ್ನಾಂ ಯುದ್ಧ
ಖಾಸಗಿ ಜೀವನ
ಕೋಲಾಹಲಕಾರಿ ಪಂದ್ಯ/ರಂಬಲ್‌ ಇನ್‌ ದ ಜಂಗಲ್‌‌